જણાવી દઈએ કે મૃતક સુનીતાને ડાયરી લખવાની આદત હતી, જેમાં તે પોતાની દિનચર્યા લખતી હતી. સૂત્રો મુજબ પોલીસને સુનીતાની ડાયરીમાં એક પેજ પર લખેલ મળ્યું છે કે 'તે છોકરી બહુ ગંદી છે, એણે મારું ઘર બરબાદ કરી નાખ્યું. મારો પતિ મારું બિલકુલ નથી સાંભળતો. દર વખતે બસ મને તલાક આપવાની જ વાત લઈને બેઠા હોય છે. હવે તો હદ જ થઈ ગઈ, હવે તે મને હત્યા કરાવવાની ધમકી સુદ્ધાં દેવા લાગ્યા છે.' ડાયરીમાં લખેલ આ વાતથી પોલીસને જાણવા મળ્યું કે સુનીતાને તેની હત્યાની આશંકા પહેલેથી જ હતી.